Foto: DuList

FOTOGRAFIJA gole žene koja je visjela u prostoriji novoobnovljene kapelice Svetog Križa u Dubrovniku šokirala je ožalošćene na jednom od posljednjih sprovoda.

Riječ je zapravo o kalendaru A3 formata koji je bio vidljiv ljudima zato što je prozor prostorije, koju koriste djelatnici pogrebnog poduzeća Boninovo, bio otvoren.

Naime, ožalošćeni su se okupili ispred kapelice, no većina je uspjela zamijetiti fotografiju i degutantan prizor za takvu prigodu.

"Kroz širom otvorene škure jedne od prostorije novoobnovljene kapelice Sv. križa iz reda za sućut više stotina ljudi pozdravila je gola žena" piše portal DuList.

Prostoriju kapelice od lijesa i ožalošćenih dijeli samo jedan zid, a kako je prozor bio otvoren, prizor je bio vidljiv s nekoliko desetaka metara udaljenosti.